ΚΑΝΟΝΙΣΜΟΣ (ΕΟΚ) αριθ. 788/93 ΤΗΣ ΕΠΙΤΡΟΠΗΣ της 31ης Μαρτίου 1993 για τη δωρεά διανομή, στους πληθυσμούς της πρώην Γιουγκοσλαβίας, πορτοκαλιών που αποσύρονται από την αγορά,

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3196/92 του Συμβουλίου της 27ης Οκτωβρίου 1992 για τη δωρεάν διανομή, εκτός της Κοινότητας, οπωροκηπευτικών που αποσύρονται από την αγορά (1), και ιδίως το άρθρο 2 δεύτερο εδάφιο,

Εκτιμώντας:

ότι η κοινοτική συγκομιδή πορτοκαλιών για την περίοδο 1992/93 είναι ιδιαίτερα υψηλή και συνεπώς έχουν πραγματοποιηθεί σημαντικές αποσύρσεις από την αγορά κατ' εφαρμογή του κανονισμού (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως στον τομέα των οπωροκηπευτικών (2), όπως τροποποιήθηκε τελευταία από τον κανονισμό (ΕΟΚ) αριθ. 1754/92 (3).

ότι υφίστανται επί του παρόντος σοβαρές δυσκολίες εφοδιασμού των εδαφών της πρώην Γιουγκοσλαβίας από τις οποίες δικαιολογείται η δωρεάν διανομή πορτοκαλιών που αποσύρονται από την αγορά στους τοπικούς πληθυσμούς σε εφαρμογή της δυνατότητας που προβλέπεται από το άρθρο 2 του κανονισμού (ΕΟΚ) αριθ. 3196/92-

ότι σε περίπτωση δωρεάν διανομής πορτοκαλιών που αποσύρονται από την αγορά, οι δαπάνες διαλογής, συσκευασίας και μεταφοράς αναλαμβάνονται κατ' εφαρμογή του κανονισμού (ΕΟΚ) αριθ. 2103/90 της Επιτροπής της 23ης Ιουλίου 1990 για τον καθορισμό των όρων αναλήψεως των δαπανών διαλογής και συσκευασίας που συνδέονται με τη δωρεάν διανομή μήλων και εσπεριδοειδών (4), του κανονισμού (ΕΟΚ) αριθ. 3587/86 της Επιτροπής της 20ής Νοεμβρίου 1986 για τη θέσπιση των συντελεστών προσαρμογής που εφαρμόζονται στην τιμή αγοράς στον τομέα των οπωροκηπευτικών (5), όπως τροποποιήθηκε τελευταία από τον κανονισμό (ΕΟΚ) αριθ. 3463/92 (6), και του κανονισμού (ΕΟΚ) αριθ. 2276/92 της Επιτροπής της 4ης Αυγούστου 1992 για τον καθορισμό ορισμένων λεπτομερειών εφαρμογής του άρθρου 21 του κανονισμού (ΕΟΚ) αριθ. 1035/72 του Συμβουλίου περί κοινής οργανώσεως της αγοράς στον τομέα των οπωροκηπευτικών (7)-

ότι είναι σκόπιμο να υπενθυμιστεί ότι, εκτός του εδάφους των κρατών μελών, οι δαπάνες μεταφοράς των εν λόγω προϊόντων αναλαμβάνονται από τις φιλανθρωπικές οργανώσεις που προβαίνουν στις εν λόγω ενέργειες-

ότι πρέπει να ενημερώνεται η Επιτροπή γι' αυτές τις εργασίες διανομής των πορτοκαλιών-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Και εφαρμογή του κανονισμού (ΕΟΚ) αριθ. 3196/92, τα πορτοκάλια κοινοτικής καταγωγής που αποσύρονται από την αγορά σύμφωνα με τον κανονισμό (ΕΟΚ) αριθ. 1035/72, δύνανται, κατά τη διάρκεια της περιόδου 1992/93, να διατεθούν στις φιλανθρωπικές οργανώσεις που αναγνωρίζονται από τα κράτη μέλη, και κατ' εφαρμογή του άρθρου 1 του κανονισμού (ΕΟΚ) αριθ. 2103/90, για να διανεμηθούν δωρεάν στους πληθυσμούς της πρώην Γιουκοσλαβίας.

Άρθρο 2

Οι διατάξεις του κανονισμού (ΕΟΚ) αριθ. 2103/90, του άρθρου 2 του κανονισμού (ΕΟΚ) αριθ. 3587/86 και του κανονισμού (ΕΟΚ) αριθ. 2276/92 εφαρμόζονται, εντός των ορίων του εδάφους των κρατών μελών, στις εργασίες δωρεάν διανομής που αναφέρονται στο άρθρο 1.

Άρθρο 3

Τα κράτη μέλη λαμβάνουν διαβεβαιώσεις εκ μέρους των αναγνωρισμένων φιλανθρωπικών οργανώσεων ότι τα προϊόντα παρέχονται δωρεάν σε οργανισμούς ή συλλογικούς φορείς προκειμένου να διανεμηθούν στους οφελούμενους πληθυσμούς.

Τα κράτη μέλη διαφαλίζουν ότι τα προϊόντα δεν τυγχάνουν επιστροφών κατά την εξαγωγή.

Άρθρο 4

Τα κράτη μέλη ενημερώνουν την Επιτροπή επί των ποσοτήτων που έχουν διανεμηθεί κατ' εκτέλεση του παρόντος κανονισμού, το αργότερο στις 30 Ιουνίου 1993.

Άρθρο 5

Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 31 Μαρτίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 317 της 31. 10. 1992, σ. 90.

(2) ΕΕ αριθ. L 118 της 20. 5. 1972, σ. 1.

(3) ΕΕ αριθ. L 180 της 1. 7. 1992, σ. 23.

(4) ΕΕ αριθ. L 191 της 24. 7. 1990, σ. 19.

(5) ΕΕ αριθ. L 334 της 27. 11. 1986, σ. 1.

(6) ΕΕ αριθ. L 350 της 1. 12. 1992, σ. 66.

(7) ΕΕ αριθ. L 220 της 5. 8. 1992, σ. 22.